Мы цIыфыкIэм шэн дэгъухэр ыкIи дахэхэр хэлъых... Апэрэ зэIукIэгъум щыублагъэу Биболэт ыгу рехьы мы кIэлэ гъэшIэгъоныр, ыужыпкъэкIэ ныбджэгъу хьалэлы зэфэхъух. Биболэтрэ ДэгъотлIыкъорэ зэгъусэхэу щыIэкIакIэм фэбанэх. ЦIыфым ежь ыгъэхъагъэмкIэ уасэ фэпшIыныр ары зафэу ащ алъытэрэр. ГущыIэм пае, илъэсишъэ зыгъэшIэгъэ лэжьакIоу Къарбэч шъхьакIафэр лIэкъолIэшмэ анахьи нахь тефэу Дэгъотл1ыкъо елъытэ. Адыгэмэ ахэлъ шэн дахэу – нахьыжъыр бгъэлъапIэзэ шъхьакIафэ фэпшIыныр егъэцакIэ. ЛэжьакIохэу Хьалахъо фэдэхэм, цIыф зафэкIэ ащ уасэ афашIы